Pārtikas drošības, dzīvnieku veselības un vides zinātniskā institūta “BIOR”
iepirkuma “Laboratorijas materiālu piegāde”
(ID. Nr. BIOR 2026/37) nolikuma
4. pielikums
projekts
IEPIRKUMA LĪGUMS
Nr. BIOR 2026/37
Rīgā,                                                                                                                                                            Līguma datums
skatāms dokumenta laika zīmogā
______________________ (turpmāk – Piegādātājs), ko saskaņā ar _________________ pārstāv ______________________, no vienas puses, un
Pārtikas drošības, dzīvnieku veselības un vides zinātniskais institūts „BIOR” (turpmāk – Pasūtītājs), ko saskaņā ar institūta nolikumu pārstāv direktore Olga Valciņa, no otras puses,
Piegādātājs un Pasūtītājs (abi kopā turpmāk – Līdzēji), pamatojoties uz iepirkuma “Laboratorijas materiālu piegāde” (ID. Nr. BIOR 2026/37) rezultātiem, noslēdz līgumu ar šādiem noteikumiem (turpmāk – Līgums):
1. LĪGUMA PRIEKŠMETS UN CENA
1.1. Piegādātājs piegādā un nodod Pasūtītājam Līguma pielikumam „Tehniskais un finanšu piedāvājums” (turpmāk – tehniskā specifikācija) atbilstošu preci (turpmāk – Prece vai Preces), un Pasūtītājs samaksā Piegādātājam par piegādāto Preci. 
1.2. Kopējā maksa par Precēm ir __________ EUR (______ euro, __ centi) bez pievienotās vērtības nodokļa (turpmāk – PVN).
1.3. PVN tiek maksāts saskaņā ar normatīvajos aktos noteikto samaksas kārtību un likmi.
1.4. Līguma pielikumā „Tehniskais un finanšu piedāvājums” norādītās cenas nedrīkst tikt paaugstinātas līdz Līgumā paredzēto saistību izpildei.
1.5. Maksā par Precēm ir iekļautas Preču piegādes izmaksas.
1.6. Pasūtītājam ir tiesības pasūtīt nepieciešamo daudzumu no katra tehniskajā specifikācijā norādītā Preču veida, iekļaujoties Līguma 1.2. apakšpunktā norādītajā maksā par Precēm.
1.7. Pasūtītājs Līguma darbības laikā var neiegādāties visu Līguma pielikumā “Tehniskais un finanšu piedāvājums” norādīto Preču daudzumu.
1.8. Nepieciešamības gadījumā Līguma 1.2. punktā norādītās kopējās maksas par Preci ietvaros Pasūtītājs var aizstāt viena veida Preces ar citām, tehniskajā specifikācijā nenorādītām, Precēm. Pasūtītājs var pasūtīt tehniskajā specifikācijā nenorādītas Preces, ja tās pēc funkcionalitātes var ietvert tehniskajā specifikācijā minētajā Preču grupā. Tehniskajā specifikācija neminētu Preču vērtība nevar pārsniegt 10% (desmit procentus) no kopējās maksas par Preci.
1.9. Maksu par Preci Pasūtītājs pārskaita uz Piegādātāja rēķinā norādīto Piegādātāja bankas kontu 20 (divdesmit) darba dienu laikā pēc Preces saņemšanas un rēķina / pavadzīmes parakstīšanas dienas.
1.10. Saskaņā ar šo Līgumu Pasūtītājam izrakstītos rēķinus Piegādātājs sagatavo kā strukturētus elektroniskos rēķinus un pdf formātā sagatavotus rēķinus ar norādi: “Rēķins sagatavots elektroniski un ir autorizēts elektroniski”. Sagatavotos rēķinus Piegādātājs nosūta Pasūtītājam uz e-adresi rēķiniem: REKINI@90009235333. Rēķinā Piegādātājs norāda Līguma numuru. 
2. PASŪTĪJUMA PIETEIKŠANA UN PIEGĀDE
2.1. Preču piegādes tiek veiktas 9 (deviņus) mēnešus no Līguma noslēgšanas dienas vai līdz Līguma 1.2. punktā norādītās kopējās maksas par Precēm sasniegšanai, skatoties, kurš no šiem termiņiem iestājas ātrāk. 
2.2. Piegādātājs piegādā Preces periodiski, pa daļām (partijās), pamatojoties uz iepriekšēju Pasūtītāja pieteikumu (turpmāk – Pieteikums). Atsevišķas Preču partijas apjoms kopējās maksas par Precēm ietvaros nav ierobežots.
2.3. Pieteikumā Pasūtītājs norāda: 
2.3.1. kārtējā reizē piegādājamo Preču sortimentu un daudzumu atbilstoši tehniskajai specifikācijai;
2.3.2. Preču piegādes datumu un vietu.
2.4. Pieteikuma izdarīšanai Pasūtītājs izmanto šādu Piegādātāja elektroniskā pasta adresi – ______________. Pieteikums ir uzskatāms par izdarītu elektroniskā pasta vēstules nosūtīšanas brīdī.
2.5. Piegādātājs piegādā Preci 30 (trīsdesmit) dienu laikā no Pieteikuma izdarīšanas brīža. Pasūtītājs veic Pieteikumu, un Pretendents piegādā Preces Pasūtītājam ne biežāk kā vienu reizi mēnesī, lai samazinātu Preču piegādes radīto ietekmi uz vidi.
2.6. Preces piegādes vieta: Pasūtītāja norādītā telpa, Lejupes ielā 3, Rīgā.
3. PRECES PAVADDOKUMENTI UN IEPAKOJUMS
3.1. Katrai Preču partijai Piegādātājs iesniedz šādus pavaddokumentus:
3.1.1. datētu pavadzīmi. Pavadzīmē Piegādātājs norāda: konkrētā līguma Nr., Preces nosaukumu un kodu atbilstoši tehniskajā specifikācijā noteiktajam, katras piegādātās Preces Nr. ražotāja katalogā, cenu un piegādātās Preču partijas kopsummu;
3.1.2. Preču partijas kvalitātes sertifikāta kopiju (katram piegādātās Preces fasējumam atsevišķi), ko izsniedzis Preču ražotājs un kurā norādīts Preces ražotājs, Preces nosaukums un informācija par Preces būtiskākajām īpašībām, tai skaitā: Preces partijas numurs un derīguma termiņš (ja vienā partijā ir vairāki Preces fasējumi no vienas sērijas, tad pietiek ar vienu sertifikāta kopiju visiem fasējumiem);
3.1.3. sterilās Preces fasējumam Preču partijas kvalitātes sertifikāta kopiju, ko izsniedzis Preču ražotājs (ja vienā partijā ir vairāki preces fasējumi no vienas sērijas, tad pietiek ar vienu sertifikāta kopiju visiem fasējumiem);
3.1.4. pēc Pasūtītāja pieprasījuma – Preces lietošanas instrukciju angļu valodā un instrukcijas tulkojumu latviešu valodā.
3.2. Piegādātājs nodrošina Preces iepakošanu un marķēšanu atbilstoši Latvijas Republikā spēkā esošo normatīvo aktu prasībām. 
3.3. Piegādātājam Līguma darbības laikā ir pienākums savākt visu iepakojumu, kas izmantots Preču piegādei, kā arī tukšo taru (ja tāda radusies) atkārtotai pārstrādei vai reģenerācijai, lai samazinātu Preču piegādes radīto ietekmi uz vidi.
4. PREČU PIEŅEMŠANAS KĀRTĪBA
4.1. Preču partijas piegādi un Preču pieņemšanu Līdzēji noformē, parakstot pavadzīmi. Pavadzīmi no Pasūtītāja puses ir tiesīgs parakstīt ________________________________________________.
4.2. [bookmark: _Ref27471146]Pirms Preču pieņemšanas Līdzēji pārliecinās par piegādātā, kā arī pavadzīmē norādītā Preču sortimenta un daudzuma atbilstību Pasūtītāja Pieteikumam.
4.3. Pasūtītājam ir tiesības nepieņemt no Piegādātāja Preces un neapmaksāt Piegādātāja iesniegto pavadzīmi, ja: 
4.3.1. pavadzīmē ir norādīta augstāka Preču cena nekā tehniskajā specifikācijā;
4.3.2. Prece neatbilst tās kvalitātes prasībām;
4.3.3. Precei nav pievienoti Līgumā norādītie pavaddokumenti (Līguma 3.1. punkts);
4.3.4. Precei trūkst vai nav salasāmi derīguma termiņa uzraksti uz iepakojuma, vai piegādātās Preces iepakojums ir bojāts;
4.3.5. pavadzīmē uzrādītais Preces Nr. ražotāja katalogā nesakrīt ar numuru, kas norādīts uz Preces iesaiņojuma;
4.3.6. attiecīgās Preču partijas kvalitātes sertifikātā uzrādītais Preču partijas Nr. (angļu val.- “lot No”) un derīguma termiņš nesakrīt ar Preču partijas Nr. un derīguma termiņu, kas norādīts uz Preces iepakojuma;
4.3.7. Preces nav ievietotas ražotāja oriģinālajā iepakojumā vai citā Preču formātam atbilstošā iepakojumā;
4.3.8. ja pavadzīme nav noformēta atbilstoši Līguma 3.1.1. apakšpunkta prasībām.
4.4. Preču nodošanas laikā Piegādātājs informē Pasūtītāju par piegādāto Preču glabāšanas noteikumiem, lietošanas īpatnībām.
4.5. Īpašuma tiesības un ar tām saistītie pienākumi pāriet uz Pasūtītāju Preču pieņemšanas brīdī. Līdz Preču pieņemšanai visus riskus par Precēm uzņemas Piegādātājs.
5. PRECES KVALITĀTE
5.1. Piegādātājs garantē Preču kvalitātes atbilstību Latvijas Republikas vai Eiropas Savienības standartiem, citiem normatīvi tehniskajos dokumentos izvirzītajiem Preču kvalitātes kritērijiem, kā arī ražotāja sniegtajiem paziņojumiem par šo Preci (Preces marķējums, pievienotā instrukcija vai tehniskā pase).
5.2. Piegādātājs Preces nodošanas brīdī iesniedz Pasūtītājam kvalitātes sertifikātu katram piegādātās Preces fasējumam, Preces tehnisko dokumentāciju, un pēc Pasūtītāja pieprasījuma Preces lietošanas instrukciju.
5.3. Preces piegādes brīdī tās derīguma termiņš ir vismaz 2/3 no kopējā Preces derīguma termiņa.
5.4. Piegādātājs nav atbildīgs par Preces defektiem, kuri radušies Pasūtītāja vainas dēļ Preces uzglabāšanas vai ekspluatācijas noteikumu neievērošanas rezultātā.
6. GARANTIJAS
6.1. Piegādātājs garantē, ka katras Preču partijas kvalitāte tiks apstiprināta ar atsevišķu, šai partijai izsniegtu, kvalitātes sertifikātu atbilstoši Līguma 3.1.2. punktam.
6.2. Par derīguma termiņā konstatēto Preces neatbilstību kvalitātes prasībām vai trūkumiem Pasūtītājs sastāda rakstveida pretenziju un 3 (trīs) darba dienu laikā no to atklāšanas brīža iesniedz Piegādātājam, izmantojot šādu Piegādātāja elektroniskā pasta adresi: ______________.
6.3. Piegādātājs 10 (desmit) darba dienu laikā no pretenzijas saņemšanas brīža apmaina attiecīgo Preci pret jaunu tādu pašu Preci, ar kuru būtu nodrošināta atbilstība kvalitātes prasībām. 
6.4. Piegādātājs garantē, ka ir nomaksāta valsts noteiktā ievedmuita un citi importētajai Precei noteiktie maksājumi saskaņā ar Latvijas Republikas tiesību aktiem un Piegādātājs uzņemas visu atbildību par sekām, kas izriet no augstāk norādīto maksājumu kārtības pārkāpšanas.
6.5. Piegādātājs rakstiski informē Pasūtītāju 3 (trīs) dienu laikā par maksātnespējas procesa uzsākšanu pret Piegādātāju vai citu nelabvēlīgu apstākļu rašanos, kas var radīt zaudējumus Pasūtītājam.
7. ATBILDĪBA
7.1. Par jebkura Līgumā norādītā Piegādātāja saistību izpildes termiņa nokavējumu Pasūtītājam ir tiesības piemērot Piegādātājam līgumsodu 0,5% (nulle komats piecu procentu) apmērā no maksas par Precēm, kas nav piegādātas, par katru nokavēto dienu, bet ne vairāk kā 10% (desmit) procentus no maksas par Precēm, kas nav piegādātas saskaņā ar Līguma noteikumiem. Līgumsoda samaksa neatbrīvo Piegādātāju no saistību izpildes.
7.2. Par nekvalitatīvas Preces piegādi Pasūtītājam ir tiesības piemērot Piegādātājam līgumsodu 5% (piecu procentu) apmērā no kopējās summas Preču partijai, kurā konstatēta nekvalitatīva Prece. Līgumsoda samaksa neatbrīvo Piegādātāju no pienākuma atvietot nekvalitatīvu Preci ar kvalitatīvu.
7.3. Ja Piegādātājs Līguma darbības laikā paaugstina tehniskajā specifikācijā norādītās cenas, Pasūtītājam ir tiesības piemērot Piegādātājam līgumsodu 10% (desmit procentu) apmērā no kopējās maksas par Precēm, kurām paaugstināta cena.
7.4. Par apmaksas termiņa nokavējumu Piegādātājam ir tiesības piemērot Pasūtītājam nokavējuma procentus 0,5% (nulle komats pieci procenti) apmērā no neapmaksātās summas par Precēm par katru nokavēto dienu, bet ne vairāk kā 10% (desmit) procentus no kavētās maksājuma summas. Līgumsoda samaksa neatbrīvo Pasūtītāju no saistību izpildes.
7.5. Līgumsoda summu vai jebkuru citu maksājumu, kuru saskaņā ar Līguma noteikumiem Piegādātājam ir jāmaksā Pasūtītājam, Pasūtītājs bez iepriekšēja brīdinājuma ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Piegādātājam.
8. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata tiesā normatīvajos aktos noteiktajā kārtībā vispārējās jurisdikcijas tiesā pēc Pasūtītāja juridiskās adreses.
9. LĪGUMA IZPILDĒ IESAISTĪTAIS PERSONĀLS, APAKŠUZŅĒMĒJI UN TO NOMAIŅA
(JA ATTIECINĀMS)
9.1. Līguma izpildei Piegādātājs piesaista savā piedāvājumā norādītos apakšuzņēmējus un personālu. Piegādātājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.
9.2. Ja Piegādātājs vēlas veikt piedāvājumā norādīta apakšuzņēmēja (personāla) nomaiņu vai jauna apakšuzņēmēja (personāla) iesaisti, tad jāiesniedz rakstveida iesniegums Pasūtītājam. Iesniegumam jāpievieno informācija un dokumenti, kas pierāda, ka piedāvātais apakšuzņēmējs atbilst iepirkuma nolikumā noteiktajām prasībām.
9.3. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1pantā noteikto.
9.4. Pasūtītājs apakšuzņēmēja izslēgšanas nosacījumus pārbauda lēmuma pieņemšanas dienā, proti, kad Pasūtītājs lemj par atļaujas vai atteikuma izsniegšanu Piegādātājam Līguma izpildes nodrošināšanai nomainīt apakšuzņēmēju (personālu) vai piesaistīt jaunu apakšuzņēmēju (personālu).
10. LĪGUMA DARBĪBAS TERMIŅŠ, LĪGUMA GROZĪŠANAS UN PIRMSTERMIŅA IZBEIGŠANAS KĀRTĪBA
10.1. Līgums stājas spēkā ar parakstīšanas brīdi un ir spēkā līdz saistību izpildei.
10.2. Līgumu var izbeigt pirms minētā termiņa, Līdzējiem rakstveidā par to vienojoties.
10.3. Pasūtītājam ir tiesības atkāpties no Līguma, ja Piegādātājs ir iesniedzis nepatiesu informāciju savas kvalifikācijas novērtēšanai vai Piegādātājs bez pamatota iemesla neveic piegādes saskaņā ar Līgumu.
10.4. Ja Līgums tiek lauzts Līguma 10.3. apakšpunktā minētā kārtībā, Pasūtītājs un Piegādātājs sastāda aktu par faktiski veiktajām Preču piegādēm un Piegādātājs apņemas maksāt Pasūtītājam līgumsodu 10% (desmit procentu) apmērā no saskaņā ar Līgumu nepiegādāto Preču kopsummas, t.i., 10% (desmit procenti) no summas, kas veidojas Līguma 1.2.punktā norādītajai kopējai maksai par Precēm atņemot saskaņā ar Līgumu piegādāto Preču vērtību līdz Līguma izbeigšanas dienai, kā arī atlīdzināt Pasūtītājam visus ar to radītos zaudējumus.
10.5. Piegādātājam ir tiesības atkāpties no Līguma izpildes, 10 (desmit) darba dienas iepriekš par to rakstveidā paziņojot Pasūtītājam un samaksājot Pasūtītājam līgumsodu 10% (desmit procentu) apmērā no saskaņā ar Līgumu nepiegādāto Preču kopsummas, t.i., 10% (desmit procenti) no summas, kas veidojas Līguma 1.2. punktā norādītajai kopējai maksai par Precēm atņemot saskaņā ar Līgumu piegādāto Preču vērtību līdz Līguma izbeigšanas dienai, kā arī atlīdzināt Pasūtītājam visus ar to radītos zaudējumus.
10.6. Līdzējiem ir tiesības atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.7. Jebkurā Līguma izbeigšanas gadījumā Līdzējiem ir pienākums izpildīt visas saistības, kas radušās Līguma darbības laikā.
10.8. Līgumā drīkst izdarīt nebūtiskus grozījumus, ievērojot Publisko iepirkumu likuma 61. pantu. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam un kļūst par tā neatņemamu sastāvdaļu.
11. NEPĀRVARAMAS VARAS APSTĀKĻI
11.1. Līdzēji neizvirzīs viens otram pretenzijas, gadījumā, ja iestāsies nepārvaramas varas apstākļi, kas tiešā veidā ietekmē Līguma izpildi, un kuru iestāšanos nebija iespējams paredzēt un novērst.
11.2. Līdzēji nekavējoties informē viens otru par šādu apstākļu iestāšanos un veic visus nepieciešamos pasākumus, lai novērstu zaudējumus, kas varētu rasties nepārvaramas varas apstākļu ietekmē. Nepārvaramas varas iestāšanos Līdzēji apstiprina ar attiecīgu, kompetentu iestāžu izziņu. Ja informācija par nepārvaramas varas apstākļiem ir vispārpieejama, tad Līdzēji izziņu nepieprasa.
12. FIZISKO PERSONU DATU AIZSARDZĪBA
12.1. Līdzēji ir atbildīgi par otra Līdzēja iesniegto personas datu aizsardzību atbilstoši Līdzējiem saistošo normatīvo aktu prasībām. Līdzēji apņemas nodrošināt, ka Līdzēja darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz personas datiem.
12.2. Līdzējs, kurš nodod otram Līdzējam fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
12.3. Līdzēji apņemas bez iepriekšējas saskaņošanas nenodot tālāk trešajām personām no otra Līdzēja iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
13. PAPILDU NOTEIKUMI
13.1. Līguma izpildes gaitā Līdzēji rīkojas saskaņā Latvijas Republikā spēkā esošajiem normatīvajiem aktiem.
13.2. Līguma noteikumi piemērojami, ciktāl tie nav pretrunā ar Latvijas Republikā spēkā esošajiem normatīvajiem aktiem. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. 
13.3. Nevienam no Līdzējiem nav tiesību nodot savas tiesības un pienākumus trešajai personai bez cita Līdzēja piekrišanas.
13.4. Līgums ir saistošs katra Līdzēja likumīgajam saistību pārņēmējam, un ir pieļaujams, ka Piegādātājs ir aizstājams ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
13.5. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās) vai saziņas līdzekļu maiņu.
13.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
13.7. Līgums sastādīts uz __ (_____) lapām un parakstīts elektroniski. Katrs Līdzējs nodrošina šī Līguma uzskaiti un saglabāšanu savā lietvedībā.
13.8. Līgumam ir pievienots pielikums “Tehniskais un finanšu piedāvājums”, kas ir neatņemama Līguma sastāvdaļa.
14. LĪDZĒJU REKVIZĪTI UN PARAKSTI
	Piegādātājs:
	Pasūtītājs:

	
	Pārtikas drošības, dzīvnieku veselības un vides zinātniskais institūts „BIOR”

	Reģistrācijas Nr. 
	Nodokļu maksātāja kods 90009235333

	Juridiskā adrese: 
	Juridiskā adrese: Lejupes iela 3, Rīga, LV-1076

	Tālr. 
	Tālr. Nr. 67620526

	E-pasts: 
	E-pasts: bior@bior.lv 

	
	Direktore: 

	__________________________
	__________________________ O.Valciņa


Dokuments ir parakstīts ar drošu elektronisko parakstu un satur laika zīmogu.
Līguma abpusējās parakstīšanas diena ir pēdējā pievienotā drošā elektroniskā paraksta un tā laika zīmoga pievienošanas datums.
